text: Niclas vil gi kunsten et spark bagi
  01 september 2017 kl. 15.51
  22-årige Niclas Henriksen står i spidsen for en ny kunstfestival, der foregår på toppen af et parkeringshus i Kolding.
  Kunsten i Kolding trænger til noget nyt liv, mener syv unge fra byen, der har taget initiativ til kunstfestivalen Platform.
  Niclas Henriksen studerer selv på designskolen, og har manglet et sted i byen, hvor unge kan mødes om kunsten.
  - Der mangler en festival noget nyt med nerve, og med den her fest heroppe på toppen af parkeringshuset, der rammer vi plet, det føler jeg i hvert fald, siger Niclas Henriksen til TV SYD.
  Niclas Henriksen, arrangør: "Der mangler en festival noget nyt med nerve, og med den her fest heroppe på toppen af parkeringshuset, der rammer vi plet, det føler jeg ihvertfald"
  - Alt der kommer her, er kunstnere, der befinder sig i vækstlaget, og som alle har taget fat i den unge generation, fortæller Niclas Henriksen.
  Platform byder på mange forskelllige former for kunst. Der er masser af musik, der er digtoplæsning, worksshops og kunstinstallationer.
  Kunstfestivalen på toppen af Føtex´ parkeringshus starter torsdag, og varer frem til lørdag. Den er en del af Trekantområdets Festuge.
  